виц за Затворници
Един тарикат влязъл за пръв път в затвора. Не знаел какви точно са порядките там. Обаче, решил, че ако се направи на отворен от самото начало - другите няма да го закачат и ще му имат уважението. Затова, когато го вкарали в килията, той се провикнал весело:
- Здравейте, кочове!
Всички пандизчии скочили на крака и за нула време го помлели от бой! След това, тарторът му казал назидателно:
- Ако не искаш да имаш ядове, запомни добре едно! Тук най обидните думи са "петел" и "коч"!
Тарикатът въздъхнал:
- Ех, братлета, не можахте ли тая работа - първо да ми я обясните! А вие - направо ми скочихте като петли!